钦定古今图书集成/明伦汇编/氏族典/第626卷 > 拓跋雍
## 钦定古今图书集成/明伦汇编/氏族典/第626卷 > 拓跋雍

按《魏书高阳王传》：“高阳王雍，字思穆，少而倜傥不恒。
高祖曰：‘吾亦未能测此儿之深浅，然观其任真率素，
或年器晚成也。太和九年，封颍川王，加侍中征南大
将军。久之，拜中护军，领镇北大将军，改封高阳，奉迁
七庙神主于洛阳，五等开建，食邑二千户。车驾南伐，
雍行镇军大将军，总摄留事，迁卫尉，加散骑常侍，除’”
使持节、镇北将军、相州刺史，进号征北将军。世宗初，
迁使持节、都督冀相瀛三州诸军事、征北大将军、开
府、冀州刺史。雍在二州，微有声称。入拜骠骑大将军、
司州牧。世宗时，幸雍第，皆尽家人之礼。迁司空公，议
定律令，雍常入参大议。转太尉公，加侍中，除太保。肃
宗初，诏雍入居太极西柏堂，谘决大政。又诏雍为宗
师，进太傅。领军。于忠擅权专恣，仆射郭祚劝雍出之，
忠怒，矫诏杀祚及尚书裴植，废雍，以王归第。未几，灵
太后临朝，出忠为冀州刺史，除侍中、太师，又加使持
节，以本官领司州牧，又以本官录尚书事。雍频表辞
逊，优答不许。肃宗览政，除使持节、司州牧。肃宗加元
服，雍兼太保，与兼太尉崔光摄行冠礼。诏雍乘车出
入大司马门。进位丞相，与元乂同决庶政。寻罢司徒，
以为丞相府。孝庄初，尔朱荣欲害朝士，遂云“雍将谋
逆，于河阴遇害。”赠假黄钺、相国，谥曰文穆王。雍识怀
短浅，又无学业，虽位居朝首，不为时情所推。既以亲
尊，地当宰辅，自熙平以后，朝政褫落，不能守正匡弼，
唯唯而已。及《清河王怿》之死，元乂专政，天下大责归
焉。